《过吴兴沈十二秀才》
元代·郯韶

游子经年别故乡，偶从春水泛沧浪。万行细柳迎归棹，几个黄鹂隔草堂。

北里缫车如雨响，东家煮酒入林香。沈郎阿母能强健，见说新来白发长。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。